Jean Louis

Jean-Louis Berthault (født 5. oktober 1907, død 20. april 1997), bedre kjent som bare Jean Louis, var en fransk Oscar-vinnende kostymedesigner i Hollywood.

 Biografi 
Jean-Louis Berthault ble født 5. oktober 1907 i Paris. I 1936 immigrerte han til USA der han ble en av sjefsdesignerne for Hattie Carnegies motehus. Han designet klær for blant andre Wallis Simpson, Merle Oberon og Irene Dunne. Gjennom Dunne ble han introdusert for Joan Cohn, konen til Columbia Pictures-sjefen Harry Cohn. Dette førte til at han ble sjefsdesigner for Columbia Pictures i 1944. Jean Louis hadde denne stillingen frem til 1958, da han grunnet nedbemanninger begynte å jobbe for Universal Pictures i stedet.

På begynnelsen av 1960-tallet sluttet Jean Louis som fulltidsdesigner for filmindustrien. Han åpnet en butikk i Beverly Hills og jobbet som frilanser i filmer. Jean Louis var en av favorittdesignerne til presidentfruen Nancy Reagan. Han pensjonerte seg i 1988.

Blant hans mest kjente design er Rita Hayworths svarte, stroppeløse kjole som hun brukte i Gilda (1946), Marlene Dietrichs scenekostymer til hennes Las Vegas-forestillinger og Marilyn Monroes perlebelagte kjole som hun brukte da hun sang «Happy Birthday, Mr. President», på bursdagsfesten til president John F. Kennedy i 1962.

Jean Louis ble nominert til Oscar for beste kostymedesign 14 ganger, men vant prisen bare én gang, i 1957 for Den gyldne Cadillac. I 1995, to år før sin død, ble han belønnet med en Career Achievement Award på Palm Springs International Film Festival.  I 2001 ble han posthumt innlemmet i Costume Designers Guilds Hall of Fame.

Jean Louis' første kone Maggy Fisher døde i 1987. I 1993 giftet han seg med Loretta Young, som han tidligere hadde designet klær for i TV-serien The Loretta Young Show. Ekteskapet varte frem til hans død.

Jean Louis døde 20. april 1997 i Palm Springs i California.

 Filmografi (utvalg)      

 Secret Command (1944)
 Hun ga seg til slutt (1944) 
 I kveld og hver kveld (1945)
 I morgen og for alltid (1946)
 Gilda (1946)
 Dansens gudinne (1947) 
 Det måtte bli deg (1947) 
 The Lady from Shanghai (1947)
 Mannen fra Colorado (1948)
 Kurtisanen fra Sevilla (1948)
 På kjærlighetens vinger (1948)
 Det kan banke på din dør (1949)
 Dynamittsekretæren (1949)
 Angstens timer (1949)
 Tokyo Joe (1949)
 Det kan hende overalt (1949) 
 Ekteskap eller karriere (1950) 
 Gråt ikke for meg (1950)
 Nakne nerver (1950)
 Robin Hoods seier (1950)
 Født i går (1950)
 Tyrefekteren (1951)
 Ti tapre menn (1951)
 Forelsket og umulig (1952)
 Danserinnen fra Trinidad (1952)
 Den lykkelige tiden (1952)
 Salome (1953)
 Kleopatra - Nilens slange (1953)
 Herfra til evigheten (1953)
 Jeg er loven (1953)
 Miss Sadie Thompson (1953)
 Sånn kan det gå (1954)
 Mytteriet på Caine (1954)
 Blindt begjær (1954)
 En stjerne blir født (1954)
 Ildgjerningsmannen (1955)
 En ektemann for meget (1955)
 Vampyren (1955)
 Picnic (1955)
 Høstgule blader (1956)
 Under kjærlighetens stjerne (1956)
 Den gyldne Cadillac (1956)
 Pal Joey (1957)
 Hex med Sex (1958)
 Opprør mot livet (1959) – For Lana Turner 
 Kryss på linjen (1959) – For Doris Day 
 Hvem var den damen? (1960)
 Besettelse (1960)
 Uten feste (1961) – For Marilyn Monroe
 Back street (1961)
 Judgment at Nuremberg (1961) – For Marlene Dietrich
 Something's Got to Give (1962)
 Frue på farten (1963)
 Penger og kjærlighet (1963)
 Yrkessjarmører (1964)
 Ingen blomster takk (1964)
 Mann på flukt (1965)
 Narrenes skip (1965) – For Vivien Leigh
 Spillet veltes (1966)
 Thoroughly modern Millie (1967)
 Magic of Marlene (1968) – TV-film, ukreditert
 I Wish You Love (1973)
 Tapte horisonter (1973)
 40 karat (1973)

 Priser og nominasjoner  
 År  Pristittel  Kategori  Film Resultat 1951  Oscar  Beste kostymedesign – Svart-hvitt  Født i går   1953  Oscar  Beste kostymedesign – Svart-hvitt  Danserinnen fra Trinidad   1954  Oscar  Beste kostymedesign – Svart-hvitt  Herfra til evigheten   1955  Oscar  Beste kostymedesign – Svart-hvitt  Sånn kan det gå   Oscar  Beste kostymedesign – Farger  En stjerne blir født   1956  Oscar  Beste kostymedesign – Svart-hvitt  Vampyren   1957  Oscar  Beste kostymedesign – Svart-hvitt  Den gyldne Cadillac   1958  Oscar  Beste kostymedesign  Pal Joey   1959  Oscar  Beste kostymedesign  Hex med Sex   1962  Oscar  Beste kostymedesign – Svart-hvitt  Judgment at Nuremberg   Oscar  Beste kostymedesign – Farger  Back Street   1966  Oscar  Beste kostymedesign – Svart-hvitt  Narrenes skip   1967  Oscar  Beste kostymedesign – Farger  Spillet veltes   1968  Oscar  Beste kostymedesign  Thoroughly Modern Millie   1995  Career Achievement Award på Palm Springs International Film Festival   2001  Innlemmet i Costume Designers Guilds Hall of Fame  

 Referanser 

 Eksterne lenker 


Kategori:Franske kostymedesignere
Kategori:Franske moteskapere
Kategori:Oscar-vinnere (kostymedesign)
Kategori:Personer fra Paris
Kategori:Fødsler i 1907
Kategori:Dødsfall i 1997